Tiol
Tiol ili tiolni derivat je bilo koji spoj organskog sumpora oblika R–SH, gdje R predstavlja alkil ili drugi organski supstituent. Sama funkcionalna grupa –SH naziva se ili tiolnom ili sulfhidrilnom ili sulfanilnom grupom. Tioli su sumporni analozi alkohola (tj. sumpor zauzima mjesto kisika u hidroksilnoj grupi alkohola), a riječ je mješavina "tio-" i "alkohola" , gdje je prva riječ koja potiče od grčkog θεῖον – teion = sumpor. Mnogi tioli imaju jake mirise nalik mirisu bijelog luka ili truhlih jaja. Tioli se koriste kao odoransi za pomoć u otkrivanju prirodnog plina (koji u čistom obliku nema mirisa), a "miris prirodnog plina" posljedica je mirisa tiola koji se koristi kao odorans . Tioli se ponekad nazivaju merkaptani. Termin "merkaptan" uveo je William Christopher Zeise 1832, kao izvedenicu iz latinskih riječi mercurio captāns (=zarobljena živa) jer tiolna grupa (RS−) jako snažno veže se sa živinim spojev ima.